諭俗  其一二
作者：劉子翬
朝代：宋

paragraphs: 懸牆挂德音，盡弛今年租。
旄倪發懽謠，助達和氣舒。
皇恩施甚厚，疲瘵望少蘇。
吁嗟吏舞文，詔紙墨未渝。
借貸盡白著，勾稽窮宿逋。
掊克儻歸公，民貧猶樂輸。
量權徵倍耗，夤緣竊其餘。
寧逢盜剽攘，厭聞吏追呼。
盜姦久必戢，吏姦無由鉏。
雷霆不言威，肉食忍自誣。
故態勿狃習，窮閻勿侵漁。
勿謂天聽高，勿謂黔首愚。